Berlingske Tidende, 1836-05-03
London, den 26de April. – General Evans's Skrivelse til sine Vælgere fra Westminster fortjener Opmærksomhed, da den indeholder en, om just ikke uinteresseret, saa dog sagkyndig og som fordomsfri anerkjendt Mands Dom over Forholdene i de insurgerede spanske Provindser, saavelsom over begge de krigsførende Partiers Hjelpekilder. Den bidrager ogsaa til at berigtige nogle Vildfarelser med Hensyn til det sidste halve Aars Begivenheder i det nordlige Spanien. Den interessanteste Deel af Skrivelsen, lyder saaledes: "Jnsurgenternes Tropper ere fortreflige paa Marschen og i Skjærmydslerne, i deres Skove og deres Bjerge; men for Resten ere de kun middelmaadigt organiserede; desuden blive de nu bestandig af Dronningens Tropper overtrufne i Antal, og staae ligeover for disse som een mod fire. Hidindtil indtage de en fordeelagtig Central-Stilling paa Krigsskuepladsen, der bestaaer af en uhyre Bjerg gruppe, hvilken, ifølge dens særdeles Dannelse, kan betragtes som en stærk Fæstning eller som en Række stærke Positioner. Men hvor stærke deres Stillinger end ere, saa undgaae de dog bestandig afgjørende Offensive eller Defensiv=Fægtninger, saasnart Modstandernes Antal kun nogenlunde kommer deres ligt. En Stridsmagt, der ikke var istand til at agere paa Sletten, og som, hvis den anderledes end i smaa Røverbander vilde forsøge at gaae over Ebro, ufortøvet maatte blive reddet ned eller adspredt alene af Dronningens Rytteri, er saaledes ved Operationens Beskaffenhed og under Beskyttelse af deres Bjerge blevet sat istand til at yde en varig Modstand. Dronningens Armee, der nu dagligen og meget hurtigt formerer sig, medens Fjendens Hielpekilder ere udtømte og udtørrede, bevæger sig for Øjeblikket i en Halvkreds ligeoverfor hine Bjerge, og som det synes, beskytter den tilstrækkeligt det Jndre af Landet mod Jndfald af Jnsurgenternes Parti gjængere, og dækkes selv ved en Kjæde befæstede Punkter af 150 (engelske Miles Udstrækning. Fjenden er altsaa blokkeret; dog er han endnu i Besiddelse af et betydeligt, skjøndt meget indknebet Rumtil sine Manøyrer og til sin Underholdning. Jkke istand til, eller ogsaa ikke vovende at overskride den Linie, der indeslutter dem, marschere Carlisterne meget hurtigt fra et Punkt af Omkredsen til et andet, fordet meste uden andet Øjemeed end det, at levere ubetydelige Skjærmydsler, hvilke imidlertid, om endog knap et halvt Dusin Mennesker ere omkomne derved, dog dagligen omarbeides til Resultater af Vigtighed, forsynes med behørige Forskjønnelser og udgjøre saaredes Børsernes Nyheder i London og Paris. Dette er netop en af Kampens Ejendommeligheder. En stor Deel af de fjendtlige Midler er opnaaet ved virksomme og systematiske falske Angivelser af indbildte heldige Fremskridt paa Grændsen. Før omtrent en Maaned siden, da Sneen havde lukket Passene imellem Biscaia og Alava og gjort dem uveisomme, vant de imidlertid en, som det syntes større Fordeel ved at tage Landsbyerne Balmaceda og Mercadillo, der blot kunde forsvares med Geværild, men hvilke de naturligviis ikke kunde beholde; thi i Sandhed, den lille gamle Fæstning Guevara, der ligger paa Toppen af et steilt Field, er det eneste Sted, hvor de vove at holde en befæstet Post. Men en Blokkade er uundgaaeligt langsom i sine Virkninger og frembyder ringe eller ingen Leilighed til almindelige Slag eller Fægtninger. Da der imidlertid nu samler en stor Magt, kan man uden Tvivl vente, at fremadskridende Operationer ufortøvet ville blive besluttede, ved hvilke Fjenderne da hurtigt og sandsynligviis inden meget kort Tid ville aldeles blive adspredte. Dog i denne Henseende taler jeg kun efter mine egne Gisninger.